Bill Warner

ZSIDÓK ÉS KERESZTÉNYEK - AZ ISZLÁM ALAPMŰVEIBEN

Mohamed haláláig Arábia keresztény és zsidó lakosságát teljesen leigázták. Mohamed viszonya a zsidókhoz és a keresztényekhez határozza meg hogyan bánt velük az iszlám az elmúlt 1400 év során.

A kezdetekben Mekkában Mohamed azt állította, hogy próféciáit attól a Gábriel arkangyaltól kapta, aki Mózeshez is szólt. Mekkában még úgy állította be magát, mint aki egy a zsidó próféták sorában. Ugyanakkor a Korán az Ítélet Napjáról is beszél, ami keresztény fogalom. Alapjában véve az iszlám egyszerre tekinthető zsidó és keresztény eretnekségnek.

Később, Medinában Mohamed már üldözte a zsidókat és a keresztényeket. A dzsihád kipusztította az arab többistenhívőket, míg a zsidókat és a keresztényeket iszlamizálta.

Az iszlámnak a zsidósághoz és a keresztényekhez való viszonyát kettősség jellemzi: egyrészt azt állítják, hogy a muszlimok, a keresztények és a zsidók mind Ábrahám családjához tartoznak, ugyanakkor utóbbiak mégis halálos ellenségek, akiket le kell igázni.

Az iszlámra a kettősség jellemző a zsidókkal és a keresztényekkel való viszonyát tekintve. Ők „testvérek” a vallásban, illetve halálos ellenségek is, akiket el kell pusztítani. Nem lehet megérteni az Izraellel folytatott dzsihádot anélkül, hogy ismernénk az iszlám tanítását a keresztényekről és a zsidókról.

Bill Warner alapította a Politikai Iszlám Tanulmányok Nemzetközi Központját (Center for the Study of Political Islam International – CSPII), egy olyan képzési és kutatási szervezetet, amely tényalapú tudást biztosít a politikai iszlámról. Dr. Warner a tudományos gondolkodás módszerével vizsgálja az iszlám alapműveit, így érthetővé téve azokat. Kifejlesztett egy szintekre épülő képzési rendszert, amely segíti a tanulni vágyókat, hogy teljes mértékben elsajátítsák az iszlám politikai tanait.

A CSPII módszertana az iszlámot ellenőrizhető tények alapján vizsgálja.

Az iszlám politikai jellegével foglalkozik, nem a vallással.

Megtanítja, hogyan kell a politikai iszlámról beszélni, nem pedig a muszlimokról.

A CSPII módszertana célzottan ismétléseket alkalmaz a tanulás segítéséhez.

BILL WARNER

ZSIDÓK

ÉS

KERESZTÉNYEK

AZ ISZLÁM ALAPMŰVEIBEN

BUDAPEST, 2025.

Bill Warner
ZSIDÓK ÉS KERESZTÉNYEK AZ ISZLÁM ALAPMŰVEIBEN

Készült a:
Bill Warner:The Islamic Doctrine of Christians and Jews

CSPI Publishing, 2010. USA
V 09.20.2016
angol kiadás alapján
fordította, szakmailag lektorálta, szerkesztette és kiadta:
CSPII Magyarország Alapítvány

minden jog fenntartva
V. 2025.02.02.

epub ISBN 978-615-6672-10-0
Budapest, 2025.
www.cspii.org/hu

A SZERZŐRŐL

Dr. Bill Warner egész életében érdeklődést mutatott a vallások, köztük az iszlám, történelemre és civilizációkra gyakorolt hatása iránt. A 2001 szeptember 11-i New York-i dzsihád támadásokat követően kezdett azon dolgozni, hogy az iszlám politikai tanait, amelyek a nem muszlimok életére kihatnak, elérhetővé tegye a hétköznapi emberek számára.

Dr. Warner a tudományos elmélet és matematika területén szerzett tudását alkalmazza az iszlám tanainak elemzésekor. Miután felismerte, hogy az iszlám szövegek nehezen olvashatóak, egy könnyen értelmezhető rendszerbe foglalta azokat. Miközben az iszlám szövegek alapjait elemezte, egyértelművé vált számára, hogy az iszlám nem azoknak a civilizációs alapelveknek a mentén jött létre, amelyekre a világ többi része épül. Az egyszerű statisztikai módszerek megmutatták, hogy az iszlám doktrína alapelvei a kettősség és a behódolás.

Dr. Warner alapította a Politikai Iszlám Tanulmányok Központját (Center for the Study of Political Islam International, röviden CSPII), azzal a céllal, hogy elmélyítse a politikai iszlám és annak a nyugati civilizációra gyakorolt nem kívánatos hatásának tanulmányozását.

Több mint egy tucat könyvet írt a politikai iszlámról, így téve az alapműveket könnyen érthetővé. Ő hozta létre az első, politikai iszlámról szóló önképző kurzust is.

Dr. Bill Warner doktori címét a fizika és az alkalmazott matematika területein szerezte az Észak-Karolina Állami Egyetemen. Dolgozott többek között tudományos kutatóként, cégvezetőként és egyetemi tanárként.

Ezt a könyvet az 1400 éve tartó dzsihád
sok millió áldozatának szenteltem.
Olvasd el, és légy a hangtalanok hangja!

AZ OLVASÓHOZ

A 2001. szeptember 11-i, Világkereskedelmi Központ elleni támadás után rádöbbentem, hogy a világban, ahol élek, szinte senki sem ismeri az iszlám tanokat. Az iszlám tanulmányozását a 70-es években kezdtem el és elhatároztam, hogy az életemet annak fogom szentelni, hogy ennek az ideológiának a politikai aspektusát megmutassam a világnak. Amint megértjük a tanokat, megértjük a történelmet, és felismerjük, mit hoz a jövő.

Az ok amiért kevesen értik meg az iszlámot az az, hogy a tanok bonyolultan megfogalmazott műveken alapszanak: a Korán, a szíra (Mohamed életrajza) és a hadísz[1] (Mohamed hagyománya) trilógiáján.

Ezzel a könyvvel könnyedén megérthetjük az iszlám tanokat.

A könyvben alkalmazott módszer az iszlám tanok megértéséhez:

• Vizsgálódásunk tárgya az iszlám politikai tartalma – sem a muszlimok, sem a vallás nem képezik ennek részét.

• Egyszerű és lényegre törő megfogalmazás.

• A tanulás szinteken és ismétléseken keresztül történik.

• Ez a kiadvány a nem muszlimok szemszögéből íródott, így a vallási tanoknak nincsen jelentőségük.

• A könyv objektív információt tartalmaz, nem véleményt. Minden hivatkozás elolvasható és leellenőrizhető a bekezdéseket megelőző hivatkozási szám segítségével.

• Az írás tényalapú logikai megközelítést használ.

Néhányan elutasítják az iszlám alapműveinek elemzését, mondván, hogy a mérsékelt muszlimok nem követik azt. Ez a könyv nem a muszlimokról szól, legyen akár mérsékelt, akár szélsőséges, hanem az iszlám politikai tanairól és történelméről.

Ha egy muszlimot kérdezünk meg az iszlámról, csupán egy személyes nézőpontot kapunk. Melyik muszlimot kérdezzük meg, a mérsékeltet, vagy a dzsihadistát? Ami közös a mérsékelt és a dzsihadista muszlimban, hogy mindkettő Mohamed szunnájának és a Koránnak veti alá magát.

Szerencsés, hogy olyan időket élünk, amikor az iszlám tana elérhető mindenki számára, aki kíváncsi rá. Az iszlám magával ragadó téma – kellemes olvasást.

Bill Warner, PhD

ELŐSZÓ

A CSPII képzési módszere

Minden, amit a politikai iszlámról mondunk, visszakereshető kell legyen az iszlám alapvető forrásszövegeiben, melyet a trilógiában találunk: a Koránban, a szírában, a hadíszokban. A Politikai Iszlám Tanulmányok Központja, a CSPII doktrinális módszere a legegyszerűbb és a leggyorsabb módja annak, hogy az iszlámról tanuljunk.

Hitelesség

Az iszlámban mindössze két mindenek feletti szaktekintély létezik: Allah és Mohamed. Allahot a Koránban találjuk meg, Mohamedet pedig a szírában (Mohamed életrajza) és a hadíszokban (az ő szavai és cselekedetei). A CSPII ezekhez az alapművekhez a káfir (nem muszlim) nézőpontjából közelít. A hivatkozási rendszer segíti a visszakereshetőséget az iszlám eredeti alapműveiben, így az olvasó maga ellenőrizheti le a tartalom hitelességét.

Történetmesélés

A tényeket nehéz, a történeteket viszont könnyű megjegyezni. A legtöbb fontos történet az iszlámban az Mohamed élete. Ha már ismered Mohamed történetét, akkor az iszlám egésze könnyen érthető.

Rendszerezett tudás

Az iszlám tanulmányozásának a legegyszerűbb módja, ha először a teljes képet megnézzük. Erre jó példa a Korán. A Korán önmagában nem érthető meg a kontextus hiánya miatt, de ha hozzáadjuk Mohamed életét, a Korán egyértelmű lesz.

Az iszlám fogalmát nem lehet egyszerre megérteni, mert nincs kontextus. A kontextus, akárcsak a történetmesélés, egyszerűvé teszi a tények és eszmék megértését. A legjobb hasonlat a kirakós kép (puzzle), a kirakós kép összeállítása után a teljes kép láthatóvá válik. De a különböző darabokat nézve nehéz átlátni a képet.

Tanulási szintek

Az iszlám felfogása rendkívül idegen a mi civilizációink számára. Az ismétlésben rejlik az új mondanivaló megértése. A CSPII módszere egy négyszintes képzés arra, hogy a tanokat mélységükben elsajátítsuk. Az első szint a kezdőknek szól, és átfogó képet ad az iszlámról. Ezután minden szinten és minden kötetben átismételjük az alapokat, hogy elmélyítsük a tanultakat.

Amikor befejezed az első szintet, teljes képet kapsz az iszlámról. A mélyreható tudás a következő szinteken fog kialakulni.

Politikai iszlám, nem vallási iszlám

Az iszlámban létezik egy politikai és egy vallási tanítás. A politikai tan mindenkit érint, a vallási tan csakis a muszlimoknak szól. A CSPII könyvek csak a politikai iszlámmal és Mohameddel foglalkoznak, és nem a muszlimokkal.

Tudományos megközelítés

A CSPII képzési módszerének alkalmazása során racionális, vagyis tudományosan mérhető megközelítéssel dolgozunk, tényalapú érvekkel bontjuk részeire az iszlám tanokat. A CSPII egyszerű statisztikákat, grafikonokat és kategorizálást alkalmaz a doktrína elemzése során. Nem kérdőjelezzük meg a tanok igazságát, pusztán objektíven azt vizsgáljuk, ami jelen van benne. Evidenciának vesszük azt a feltevést, hogy az iszlám doktrína = Korán + szíra + sadísz (Trilógia). A CSPII hangsúlyozza annak fontosságát, hogy a politikai iszlámról szóló vitákban mindig pontosan definiált fogalmakat használjon.

Tanulásra tervezett könyvek

Minden CSPI-könyv egy tanítási rendszerbe illeszkedik. A legtöbb bekezdés indexszámmal rendelkezik, ami azt jelenti, hogy az eredeti forrásszövegek alapján ellenőrizheti a könyvek tényszerűségét.

Első szint
– Bevezetés a politikai iszlámba és a saríába

Mohamed élete – a szíra;

Mohamed hagyománya – a hadísz;

Korán egyszerűen;

Saría törvény nem muszlimoknak;

Az iszlám alapjai;

Önképző tanfolyam a politikai iszlámról – első szint;

(Az első szint kötetei a harmadik szint bővebb könyveinek kivonatai.)

Második szint
– Alkalmazott tanok, speciális témák

Nők és rabszolgák – alávetés az iszlámban;

Zsidók és keresztények az iszlám alapműveiben;

Önképző tanfolyam a politikai iszlámról – második szint;

Hogyan érveljünk hatékonyan az iszlám mentegetőivel szemben?;

Angol nyelven:

An Abriged Koran – Readable and Understandable

(Rövidített Korán – olvasmányosan és érthetően).

Továbbá: Andre Servier: Islam and the Psychology of the Muslim című mű adaptált kiadása 1924-ből.

Harmadik szint
– Haladó trilógia

Önképző tanfolyam a politikai iszlámról – harmadik szint;

Angol nyelven:

Mohammed and the Unbelievers – The Sira, a Political Biography;
(Mohamed és a hitetlenek – a szíra, egy politikai önéletrajz);

The Political Traditions of Mohammed – The Hadith for the Unbelievers;
(Mohamed politikai hagyománya – a hadísz hitetleneknek);

Simple Koran – The Reconstructed Historical Koran;
(Korán – történelmi időrendben).

Továbbá: Rev. W. St. Clair-Tisdall: The Sources of Islam – A Persian Treatise (Sir William Muir fordításában) című mű adaptált kiadása 1901-ből.

Negyedik szint
– Eredeti forrásszövegek
(angol fordításban)

SZÍRA:

• Sirat Rasul Allah (Mohamed élettörténete) – Ibn Ishaq (i.sz. 704-770) szerzőtől, angol fordításban az A. Guillaume: The Life of Muhammad (Mohamed élete) c. kötetben. Oxford University Press; 1982.

• Ta’rīkh al-rusul wa-l-mulūk (Próféták és királyok története) – Muhammad ibn Jarir al-Tabari (i.sz. 838?-923) szerzőtől, angol fordításban a The History of al-Tabari gyűjteményben. State University of New York Press; 1997.

• The Life of Mohammad From Original Sources (Mohamed élete eredeti forrásokból) – Sir William Muir szerzőtől (1819-1905), AMS Press; 1975.

HADÍSZ:

• Szahíh al-Bukhári hadíszgyűjtemény Muhammad al-Bukhari (i.sz. 810-870) által a The Translation of the Meanings of Sahih Al-Bukhari kötetben Dr. Muhammad Muhsin Khan fordításában. Darussalam Publications; 1997.

• Szahíh Muszlim hadíszgyűjtemény Muslim Ibn Al-Hajjaj (Imam Muslim) (i.sz. 822-875) által, Nasiruddin Al-Khattab fordításában. Darussalam Publications; 2007.

• Sunan Abu Dawud hadíszgyűjtemény Abu-Daúd (i.sz. 817?-889) által, Yaser Qadhi fordításában. Darussalam Publications; 2008.

• Muhyiddin Ibn ’Arabi Divine Sayings 101 Hadith Qudsi Mishkat alanwar, translated by Stephen Hirtenstein and Martin Notcutt Anqa Publishing; 2008.

KORÁN:

• A Korán fordítása című mellékletben találunk útmutatót hiteles és népszerű angol fordításokhoz, valamint magyar nyelven elérhető Korán kiadásokhoz.

SARÍA:

• Umdat as-Salik wa ’Udat an-Nasik (Az utazó támasza és a hívők eszköztára) – Ahmad ibn Naqib al-Misri (i.sz. 1302-1367) szerzőtől, angol fordításban a Reliance of the Traveller and Tools of the Worshipper – The Classic Manual of Islamic Sacred Law (Az utazó támasza és a hívők eszköztára – Klasszikus kézikönyv az iszlám szent törvényéhez) c. kötetben, szerkesztette és fordította Nu Ha Mim Keller, Amana Publications; 1994.

1. FEJEZET
ÁTTEKINTÉS

Ez a könyv megmutatja, hogy az iszlám miként tekint a kereszténységre és a zsidóságra azáltal, hogy ugyanazt a doktrínát olvassa el, amelyet az iszlám tudósok olvastak. Ez az iszlám alapja. Nincs semmi mélyebb vagy alapvetőbb, mint a Korán, Sira és Hadith.

Amikor Mohamed életén keresztül szemléli az iszlámot, az könnyen megérthető. A tények felejthetőek, de egy történet mindig emlékezetes. Az egész akkor kezdődik, amikor Mohammed megkapta a kinyilatkoztatásokat az úgynevezett egyetlen istentől. Hamar magába foglalja a zsidó szentírások történeteit. Meg fogja érteni a zsidó és keresztény tanítást, ahogy az kibontakozott Mohamed életében, az történet az összes részletet egymáshoz illeszti és értelmessé válik.

Ezt a könyvet magára az iszlám tényleges doktrínájára alapoztuk, nem a róla szóló magyarázatokra, vele kapcsolatos kommentárokra. Olvasója meg fogja érteni belőle, hogyan tekint az iszlám a kereszténységre és a judaizmusra – méghozzá annak révén, hogy ugyanazt a doktrínát fogja olvasni benne, amit az iszlám tudósok is olvasnak. Ez az iszlám alapvetése. Semmi nincs, ami mélyebb vagy alapvetőbb, fundamentálisabb lenne, mint a Korán, a szíra és a hadísz.

Ha az iszlámot Mohamed életén keresztül szemléljük, könnyű megérteni. A tények feledhetőek, de egy történetre mindenki emlékszik. Az egész akkor kezdődik, amikor Mohamednél elkezdődött az, amit ő úgy mondott, hogy kinyilatkoztatásokat kap az egyetlen, kizárólagos istentől. Aztán hamarosan előbukkannak a zsidó szentírásokból ismert történetek. Meg fogjuk érteni a zsidókra és keresztényekre vonatkozó doktrínát, amint az kibontakozik és elénk tárul Mohamed életéből. A történet helyre tesz minden összeillő darabkát, és az egész értelmet nyer.

Az alapvetés – a trilógia

Az iszlámot két forrás határozza meg: egyrészt Allah szavai a Koránban, másrészt pedig Mohamed szavai és tettei, vagyis a szunna.

A szunna szövegek két nagy gyűjteményéből áll össze: a szírából (ami Mohamed élettörténete) és a hadíszból (ami Mohamed hagyománya). A Korán 91 alkalommal említi, hogy Mohamed szavai és tettei az emberi lét isteni mintapéldájának tekintendőek.

Egy hadísz, vagy „szájhagyomány”, egy rövid történet arról, amit Mohamed valaha tett vagy mondott. A hadíszok gyűjteményét Hadísznak hívjuk. A hadíszoknak számos gyűjteménye van, de a legmérvadóbbak az al-Bukhári és az Abu Muszlim által gyűjtöttek – ezeket használjuk mi is ebben a könyvben.

Tehát, a trilógia elemei a következők: a Korán, a szíra és a hadísz. A legtöbben azt gondolják, hogy az iszlám „Bibliája” a Korán, de valójában az a teljes doktrinális szövegegyüttesnek csak a 14%-át teszi ki. Az iszlám alapja és teljessége a trilógia.

A trilógia egyik darabja sem állhat meg önmagában; lehetetlen megérteni bármelyiket is a másik kettő ismerete nélkül. A Korán, a szíra és a hadísz megbonthatatlan egységet alkotnak. Ami benne van a trilógiában, akkor az iszlám.

A káfir

Ebben a könyvben a köznyelvi „hitetlen” helyett a „káfir” szót fogjuk használni. A hitetlen egy semleges kifejezés. A Korán definiálja a káfirt, és a káfir nem egy semleges szó. A káfir nem pusztán valaki, aki nem ért egyet az iszlámmal; a káfir gonosz, undorító, a lét legalacsonyabb formája. [A magyar irodalmi nyelvből és török időkből ismert „gyaur kutya” kifejezés hűen adja vissza a szó valódi jelentését – a ford. megj.] A káfirokat meg lehet téveszteni, lehet őket gyűlölni, rabszolgasorba lehet őket taszítani, meg lehet őket kínozni és ölni, lehet nekik hazudni vagy csalni ellenük. Tehát a megszokott „hitetlen” szó nem adja vissza az iszlám politikai valóságát.

A káfirokra számos vallási elnevezés létezik: többistenhívők, bálványimádók, „a Könyv népei” (keresztények és zsidók), buddhisták, istentagadók, agnosztikusok, pogányok. A „káfir” mindezeket lefedi, mert nem számít, milyen vallásúak, a mindnyájukat egyaránt megillető bánásmód ugyanaz. Amit Mohamed a politeistákról mondott vagy irányukban tett, az megtehető a káfirok bármely más csoportjával is.

Az iszlám rengeteg energiát áldoz a káfirokra. A Korán nagyobb része (64%) a káfiroknak szentelt, és a szíra szinte egésze (81%) Mohamednek a velük való küzdelmével foglalkozik. A hadísz („hagyományok/szájhagyományok”) szövegének 37%-a szól a káfirokról. Összességében, a trilógia tartalmának 51%-át szenteli a káfiroknak.[2]

Íme, néhány ide vonatkozó Korán-idézet:

Egy káfír kigúnyolható:

Korán 83:34

Ama napon a hívők gúnyolni fogják a káfirokat, nászágyaikról figyelve őket. vagy nem kéne tán megfizetni a káfiroknak mindazért, amiket tettek?

Egy káfir lefejezhető:

Korán 47:4

Ha a csatamezőn találkoztok a káfirokkal, vágjátok le a fejüket, míg fölényesen le nem győztétek őket, majd fogjátok a rabokat, és szorosan kötözzétek meg őket.

Egy káfir ellen lehet összeesküvést szőni:

Korán 86:15

Összeesküdnek ellened és cselszövést terveznek ellened [Mohamed], ám én is összeesküdök és cselszövést tervezek ellenük. Ezért viselkedj higgadtan a káfirokkal, és hagyd őket békén egy ideig.

Egy káfir rettegésben tartható:

Korán 8:12

Ekkor a te Urad az Ő angyalaihoz szólt és ezt mondta: „Veletek leszek. Adj erőt a hívőknek. Én pedig rettegést fogok kelteni a káfirok szívében, le fogom vágni a fejüket, és még az ujjuk hegyét is!”

Egy muszlim nem barátja egy káfirnak:

Korán 3:28

Hívők ne barátkozzanak káfirokkal más hívők helyett! Akik mégis ezt teszik, elveszítik Allah védelmét, egyedül maradnak önnönmaguk védőiként. Allah figyelmeztet titeket, hogy féljétek Őt, hisz mindenki Hozzá fog majd megtérni.

Egy káfir az átkozott:

Korán 33:60

A káfirok meg lesznek átkozva, és bárhol legyenek is, el lesznek ragadva és meg lesznek gyilkolva. Allah ugyanígy járt el azokkal, akik előttük érkeztek, és nem fogtok változást találni Allah útjaiban.

Káfirok és a „Könyv népei”

A muszlimok azt mondják a keresztényeknek és a zsidóknak, hogy ők különlegesek: ők „a Könyv népei” és testvérek az ábrahámi hitben. De az iszlámban csakis az számít igaz kereszténynek, aki abban hisz, hogy Jézus ember volt, és egyben Allah prófétája; nem hisz a szentháromságban; elfogadja, hogy Jézust nem feszítették keresztre és nem támadt fel, viszont hiszi, hogy vissza fog térni, hogy meghonosítsa a saría törvényt. Ahhoz pedig, hogy valaki igaz zsidó legyen az iszlám szerint, el kell fogadnia, hogy a Tóra megrontott szöveg, és hinnie kell, hogy Mohamed az utolsó a zsidó próféták sorában.

Ez a vers a keresztényekről és a zsidókról pozitív:

Korán 2:62

Akik hisznek és akik keresztények és zsidók és a szabiniánusok, akik hisznek Allahban és az Ítélet Napjában, az Úrral jutalmazzák őket.

Az iszlám doktrínát kettősség jellemzi, így van egy ezzel ellentétes nézet is. Itt van az utolsó vers, ami a Könyv népeiről szól (egy későbbi vers felülbírál egy korábbit, illetve annak helyébe lép, ezt nevezik abrogációnak). Ez a végső szó. Ez fölhívja a muszlimokat, hogy viseljenek háborút a Könyv népeiből azok ellen, akik nem hisznek az igazság vallásában, az iszlámban.

Korán 9:29

Viseljetek háborút azok ellen, akik megkapták az Írásokat [zsidók és keresztények], de nem hisznek Allahban vagy a Végső Napban. Ők nem tartják tilosnak, amit Allah és az Ő Küldötte megtiltott. A keresztények és a zsidók nem követik az igazság vallását mindaddig, amíg be nem hódolnak és meg nem fizetik a fejadót [dzsizja], és megalázottá nem válnak.

A mondat, hogy „Ők nem tartják tilosnak…” arra utal, hogy nem fogadják el a saría törvénykezést; az, hogy „amíg be nem hódolnak”, pedig azt jelenti, hogy amíg alá nem rendelik magukat a saría törvénykezésnek. Azok a keresztények és zsidók, akik nem fogadják el Mohamedet az utolsó prófétának, káfirok.

Az iszlámban a keresztények és a zsidók hitehagyottak és „a Könyv népei”; a hinduk többistenhívők és pogányok. Az olyan szavak, mint a hitetlen, a Könyv népei, pogány vagy többistenhívő, mind vallási kifejezések. Kizárólag a „káfir” szó mutatja a keresztények, zsidók, hinduk, buddhisták, animisták, ateisták, humanisták együttesen való politikai kezelését. Amit megtesznek egy pogánnyal, azt meg lehet tenni egy zsidóval is, vagy bármilyen más káfirral.

Ez egyszerű. Ha valaki nem hiszi, hogy Mohamed Allah prófétája, akkor az káfir.

Ebben a könyvben a köznyelvi „nem hívő”, „nem muszlim”, „máshitű” szavak helyett a „káfir” szót fogjuk használni. A nem hívő vagy a nem muszlim semleges kifejezések, a káfir nem egy semleges szó. Inkább szélsőségesen előítéletes és elfogult.

A keresztények és a zsidók

Ez a könyv mind a keresztényeknek, mind a zsidóknak szól, de egy gyors átvizsgálás azt mutatja, hogy nagy része zsidókról szól. Kevés említés esik a kereszténységről. Az ok történelmi. Mohammed 53 éves koráig Mekkában élt. Mekkának volt néhány kereszténye és szinte egyetlen zsidója sem volt.

Mekkában Mohammed „bizonyította” isteni kapcsolatát egy Allah nevű istennel azzáltal, hogy azt állította, hogy az angyal, aki elhozta neki „kinyilatkoztatásait”, Gabriel zsidó angyal volt. Ezért Mohamed a zsidó próféták sorában állt. Mekkában nem voltak olyan rabbik, akik ellentmondtak volna neki.